ไฟแนนเชียลไดเจสต์
ทรีนีตี้เปิดทางหาพันธมิตร
28 มี.ค. 2555

ทรีนีตี้เปิดทางหาพันธมิตร
นายวิศิษฐ์ องค์พิพัฒนกุล กรรมการผู้จัดการ บริษัท ทรีนีตี้ วัฒนา (TNITY) เปิดเผยว่า บริษัทไม่ได้ปิดกั้นในการหาพันธมิตรในการทำธุรกิจ แต่ถึงไม่มีพันธมิตร ทรีนีตี้สามารถอยู่ได้ด้วยตนเอง เพราะฐานรายได้ปัจจุบันกระจายในหลายธุรกิจ และคาดว่าปีนี้รายได้จะสูงกว่าปีก่อนที่ 640 ล้านบาท 
ทั้งนี้ เนื่องจากคาดว่าปีนี้ตลาดหุ้นจะดี ปริมาณการซื้อขาย 3.2 หมื่นล้านบาทต่อวัน จะทำให้นักลงทุนสนใจการลงทุนมากขึ้น แม้ว่าจะรักษาส่วนแบ่งการตลาดระดับ 1.3% ใกล้เคียงกับปีก่อน 1.28% แต่บริษัทจะเน้นการสร้างผลตอบแทนให้กับผู้ถือหุ้นมากกว่าจะแข่งด้านราคา โดยอัตราคอมมิชชันเฉลี่ยขณะนี้อาจลดลงเล็กน้อยเมื่อเทียบกับค่าเฉลี่ยของปี 2554 ซึ่งอยู่ที่ 0.21% แต่ไม่ได้ส่งผลกระทบมากนัก เพราะระดับทำกำไรจะอยู่ที่ 0.14%